Orahovačko jezero

Orahovačko jezero (Orahovičko jezero, Jezero Orahovica ili samo Jezero) umjetno je jezero u podnožju planine Papuka kod sela Duzluka u Slavoniji, udaljeno 1500 metara od centra grada Orahovice i ujedno jedna od najpoznatijih prirodnih znamenitosti Orahovice. Omeđeno je brežuljcima i pitomim listopadnim šumama, a leži u podnožju Ružice grada. Geografija Dugo je 208 metara, širina mu varira od 48,8 do 85,2 metara, a ima površinu od 1,52 (ili 1,7) hektara uz 65.000 kubika pitke vode. Dubina mu doseže čak do 9 metara na sjevernoj strani. Obale mu je dugačka 570 metara i u potpunosti je uređena. Jezero je izgrađeno 1961. godine gradnjom umjetnog nasipa, a opskrbljuje se planinskom vodom iz vlastitog izvora. Turističke karakteristike Ljeti je veoma posjećeno budući da je jedino kupalište u okolici. Na jezeru se održavaju razne manifestacije, kao što su Prvosvibanjski susreti, biciklijada, Ljeto u Orahovici… Uz jezero su uređeni prostori za kampiranje i roštiljanje, kao i sportski tereni (odbojka na pijesku, nogomet). Fotogalerija Izvori Turistička zajednica Grada Orahovice Grad Orahovica Mirovna grupa Oaza Arhivirano 2010-09-14 na Wayback Machine-u